KOMISIJOS REGLAMENTAS (EB) Nr. 1354/2005
2005 m. rugpjūčio 17 d.
iš dalies keičiantis Tarybos reglamentą (EB) Nr. 131/2004 dėl specialių ribojančių priemonių taikymo Sudano atžvilgiu
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Tarybos reglamentą (EB) Nr. 131/2004 dėl specialių ribojančių priemonių taikymo Sudano atžvilgiu (1) ir ypač į jo 7 straipsnį,
kadangi:
(1)
Reglamento (EB) Nr. 131/2004 priede išvardytos kompetentingos valdžios institucijos, kurioms paskirtos tikslios funkcijos, susijusios su reglamento įgyvendinimu.
(2)
Belgija, Lietuva, Vengrija, Nyderlandai ir Švedija paprašė iš dalies pakeisti jų kompetentingų valdžios institucijų adresus,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 131/2004 priedas iš dalies keičiamas, kaip nurodyta šio reglamento priede.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2005 m. rugpjūčio 17 d.